Konjurotoki

Konjurotokiak Pirinioetako kulturaren eta tradizioen elementu arkitektoniko bereizgarria dira: presentzia handia dute Aragoiko Pirinioetan, eta badira baita ere Nafarroa Garaian eta Gaztelan.  Eraikuntza txikiak izan ohi dira,  tenplete laukiak ohikoan dira, XVI. mendetik XVIII. mendera arte berariaz eraiki zirenak konjuru edo araoak bertatik egiteko apaizek, ekaitzak edo izurriteak eta uztak mehatxatzen zituzten beste arrisku batzuk galarazteko.

 Nafarroakoak 
Etxarri Larraun herrian, San Migel elizaren ondoan dago bat oso tipikoa, harrizko lau zutabez eraikia, eta gainean lau isuriko teilatutxoa duena. Antzina, Larraun ibarreko biztanleek fede handia zuten konjuruetan. Beren zerbitzuen truke, apaizek, sakristauek edo exorzistek saria eskatzen zuten espezie hauetan: oiloak, gaztak, arbiak... Galdioko (Allin) oinetxe jauregiak ere badu konjurotokia, 21. mendean berriztua, jauregia hotel bilakatu delarik.

Ihabarren (Arakil) zelai baten izena da Konjurotokia, ez da bertan eraikin arrastorik 20. mendetik, baina ibarreko bizilagun bat oroitzen zen bertan egindako konjuruez 1988ko grabaketa batean, Ahotsak proiektuak jasoa.

 Iruditegia 

 Erreferentziak 

 Kanpo estekak 

Kategoria:Eliz arkitektura elementuak
Kategoria:Kristautasuna Euskal Herrian
Kategoria:Sineskeriak
Kategoria:Pirinioetako kultura